पाएं अपने शहर की ताज़ा ख़बरें और फ्री ई-पेपरडाउनलोड करें
हलो! भाईसाहब, आप कैसे हैं? आपको किसी चीज की जरूरत तो नहीं है। अगर जरूरत है तो हमें बताएं। हम आपके घर तक सामान पहुंचा देंगे। बाजार मूल्य के हिसाब से आपको भुगतान करना होगा। आप अपने परिवार के साथ घर पर ही रहें ताकि संक्रमण को रोका जा सके। घर में भी मास्क लगाएं।
इस प्रकार की बात कोरोना संक्रमित व्यक्तियों और शहर के कुछ युवा समाजसेवियों के बीच रोज हो रही हैं। संक्रमित व्यक्ति या उसके परिजन जो भी सामान बताते हैं, युवा समाजसेवियों की टीम वह सामान उन तक पहुंचा देती है। शहर के युवा समाजसेवी डॉ. राजू त्यागी, पंकज नगरिया, कृष भंवानी, बंटी चौरसिया, विजय वर्मा ने मिलकर एक टीम बनाई है। यह युवा संक्रमित व्यक्ति से पहले फोन पर संपर्क करते हंै। उन्हें अपना फोन नंबर देते हंै। जिस सामान की मांग आती है, वह सामान बाजार से खरीदकर संक्रमित व्यक्ति के घर तक पहुंचाते हैं।
कृष भंवानी कहते है कि शहर में संक्रमण तेजी से बढ़ रहा है। संक्रमित व्यक्ति या उनके परिजन द्वारा सामान खरीदने के नाम पर बाजार में घूमने की बातें सामने आ रही थीं। संक्रमित व्यक्ति या उनके परिवार के लोग बाजारों में न घूमंे, इसलिए ऐसा करने का विचार आया।
वे लोग सामान देने जब संक्रमित व्यक्ति के घर जाते हैं तो उनसे निवेदन करते हैं कि किसी भी हाल में वे बाहर न निकलें। लोग इस टीम से दवाइयों के साथ काढ़ा, मुलेठी जैसे कोरोना को हराने वाली सामग्री की अधिक मांग कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn